Document ID: 32000R0176

Padomes Regula (EK) Nr. 176/2000
(2000. gada 24. janvāris),
ar kuru groza Regulu (EK) Nr. 1015/94, ar ko piemēro galīgo antidempinga maksājumu Japānas izcelsmes televīzijas kameru sistēmu importam
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis [1],
ņemot vērā Komisijas priekšlikumu, kas iesniegts pēc apspriešanās ar padomdevēju komiteju,
tā kā:
A. IEPRIEKŠĒJĀS PROCEDŪRAS
(1) Ar Regulu (EK) Nr. 1015/94 [2] Padome ieviesa galīgo antidempinga maksājumu Japānas izcelsmes televīzijas kameru sistēmu (še turpmāk - "TKS") importam.
(2) Padome jo īpaši neiekļāva antidempinga maksājuma piemērošanas jomā profesionālo kameru sistēmas, kas uzskaitītas minētās regulas pielikumā (še turpmāk - "Pielikums") un kas ir augstākās klases profesionālo kameru sistēmas, uz kurām tehniskajā ziņā attiecas Regulas (EK) Nr. 1015/94 1. panta 2. punktā ietvertā ražojuma definīcija, bet kuras nevar uzskatīt par apraides kameru sistēmām.
(3) Padome 1995. gada oktobrī ar Regulu (EK) Nr. 2474/95 [3] grozīja iepriekš minēto Regulu (EK) Nr. 1015/94, īpaši attiecībā uz līdzīgu ražojumu definīciju un attiecībā uz atsevišķiem profesionālo kameru sistēmu modeļiem, kurus nepārprotami neiekļāva galīgā antidempinga maksājuma piemērošanas jomā.
(4) Padome 1997. gada oktobrī ar Regulu (EK) Nr. 1952/97 [4] grozīja galīgā antidempinga maksājuma likmes diviem uzņēmumiem, proti, Sony Corporation un Ikegami Tsushinki saskaņā ar Regulas (EK) Nr. 384/96 12. pantu. Turklāt Padome jo īpaši neiekļāva antidempinga maksājuma piemērošanas jomā dažus profesionālo kameru sistēmu modeļus, bet iekļāva tos pielikumā.
(5) Padome 1999. gada janvārī ar Regulu (EK) Nr. 193/1999 [5] grozīja Regulu (EK) Nr. 1015/94, pievienojot tās pielikumam dažus profesionālo kameru sistēmu nākamos modeļus un tādējādi neiekļaujot tos galīgā antidempinga maksājuma piemērošanas jomā.
B. PĀRBAUDES ATTIECĪBĀ UZ JAUNIEM PROFESIONĀLO KAMERU SISTĒMU MODEĻIEM
1. Procedūra
(6) Pēc tam vairāki Japānas ražotāji eksportētāji informēja Komisiju, ka tie plāno ieviest jaunus profesionālo kameru sistēmu modeļus Kopienas tirgū, un pieprasīja, lai šos jaunos profesionālo kameru sistēmu modeļus un to piederumus iekļauj Pielikumā un tādējādi atbrīvo tos no antidempinga maksājumu piemērošanas.
(7) Komisija par to attiecīgi informēja attiecīgo Kopienas ražošanas nozari un sāka pārbaudi, lai noskaidrotu, vai uz attiecīgajiem ražojumiem attiecas antidempinga maksājumi un vai attiecīgi jāgroza Regulas (EK) Nr. 1015/94 priekšrakstu daļa.
2. Pārbaudāmie modeļi
(8) saņemtie pieteikumi, kam pievienota attiecīgā tehniskā informācija, attiecas uz šādiem profesionālo kameru sistēmu modeļiem.
i) Hitachi Denshi, Ltd. (še turpmāk - "Hitachi"):
- kameras galva V-21, kas norādīta kā kameras galvas Z-ONE.DA nākamais modelis un ko pārdeva bez trīsdzīslu adaptera,
- jauni V-21 piederumi:
- kā kameras galvas V-21 modeļa standarta skatu meklētājs norādītais 1,5 collu skatu meklētājs GM-9,
- kameras adapteri CA-Z31 un CA-Z32, ko norādīja kā nākamos modeļus kameras adapteriem CA-Z1A un CA-Z2, kuri jau ir iekļauti Pielikumā, un kas jāsavieno ar V-21 modeļa kameras galvu,
- kameras vadības pultis RC-Z2A un RC-Z21A, ko norādīja kā nākamos modeļus kameras vadības pultīm RC-Z2 un RC-Z21, kuras jau ir iekļautas pielikumā,
- kameras galva V-21 W, ko norādīja kā kameras galvas V-21 platformāta versija,
- kā kameras galvas V-21 W modeļa standarta skatu meklētājs norādītais 5 collu skatu meklētājs GM-51.
Visus minētos modeļus pārdod bez atbilstošas trīsdzīslu sistēmas vai trīsdzīslu adaptera;
ii) Olympus Winter & IBE GmbH (še turpmāk - "Olympus"):
- kameras vadības bloks OTV-S6, ko norādīja kā medicīnā izmantojamu modeli un kā nākamo modeli pēc OTV-S5, kurš jau ir iekļauts pielikumā;
iii) Matsushita:
- kameras galva AW-F575HE, ko norādīja kā nākamo modeli kameras galvai WV-F565HE, kura jau ir iekļauta pielikumā,
- kameras adapteri AW-AD500AE un AW-AD700BSE, ko norādīja kā nākamos modeļus kameras adapteriem WV-AD500E un WV-AD700ASE, kuri jau ir iekļauti pielikumā;
iv) Ikegami Tsushinki Co, Ltd (še turpmāk - "Ikegami"):
- kameras galvas HC-400 un HC-400W, ko norādīja kā nākamos modeļus kameras galvai HC 390, kura jau ir iekļauta pielikumā,
- jauni piederumi kameras galvām HC-400 un HC-400W,
- skatu meklētāji VF 15-46,
- darbības vadības pults RCU-390,
- kameras adapters CA-400,
- kameras vadības bloks MA-200A.
Visus minētos modeļus pārdod bez atbilstošas trīsdzīslu sistēmas vai trīsdzīslu adaptera;
v) Victor Company of Japan, Ltd (še turpmāk - "JVC"):
- kameras galva KY-D29WECH, ko uzrādīja kā platformāta versiju iepriekšējam modelim KY-D29ECH, kurš jau ir iekļauts pielikumā,
- skatu meklētāji VF-P116WE un VF-PSSOWE, ko var savienot ar minēto jauno kameras galvu KY-D29WECH un kas attiecīgi ir nākamie modeļi skatu meklētājiem VF-P116 un VF-P550BE, kuri jau ir iekļauti pielikumā.
Visus minētos modeļus pārdod bez atbilstošas trīsdzīslu sistēmas vai trīsdzīslu adaptera.
3. Secinājumi
(9) Komisija veica tehnisku pārbaudi, tostarp tā rūpīgi salīdzināja attiecīgos modeļus ar iepriekšējiem modeļiem, kas iekļauti Pielikumā, un secināja, ka tie ir gandrīz pilnīgi identiski. Konstatētās nelielās atšķirības ir TKS nozares tehniskās attīstības rezultāts, bet tās neietekmēja šo TKS kā profesionālo kameru sistēmu klasificēšanu. Tādēļ tika secināts, ka visi attiecīgie modeļi nav jāiekļauj spēkā esošo antidempinga pasākumu piemērošanas jomā.
(10) Komisija informēja Kopienas TKS ražotājus un eksportētājus par saviem secinājumiem un nodrošināja tiem iespēju paust savu viedokli. Pamatojoties uz to, ka ieinteresētās personas neiebilda pret Komisijas secinājumiem, visus 8. apsvērumā uzskaitītos modeļus un ar tiem saistīto aprīkojumu uzskata par profesionālo kameru sistēmām. Tādēļ tām nav jāpiemēro antidempinga maksājums, ko piemēro dažām Japānas izcelsmes televīzijas kameru sistēmām, un ir attiecīgi jāgroza pielikums,
IR PIEŅĒMUSI ŠO REGULU.
1. pants
Regulas (EK) Nr. 1015/94 pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 24. janvārī

Labels: 12
3
4
18